Document ID: /roh_data/filtered/fineweb-2-filterrobots_roh.jsonl.gz/7321

Il consorzi dal chantun Grischun e dal Tessin èn cuntents cun l'andament dal project. Hotels ed ustarias profiteschan cunquai ch'els pon adina puspè engaschar il medem team per la stagiun. Il project è schizunt nominà per il premi d'innovaziun da Arge Alp.
20 interpresas partgan collavuraturs
Il mument cumpiglia il project 20 interpresas da la gastronomia e da l'hotellaria en il Grischun e Tessin. Cun quest project vulan ins promover l'uschè-numnada «Sharing Economy» en il turissem da stagiun. Quai vul dir: Tras la cooperaziun da hotels vulan ins porscher ina perspectiva per l'entir onn als collavuraturs - tenor il motto: La stad al lai, l'enviern en las muntognas.
Sin fundament da las bunas experientschas è vegnida fundada ier ina uniun cun il num «Mitarbeiter-Sharing». Quai saja ina consequenza logica dal svilup dal project, annunzian ils manaders dal project.
RR novitads 16:00